Odlično, djevojke!
Rukujte se.
Što znamo o sinu pokojnog nogometaša homića?
Ivánu Carvalhu?
-Ljubomoran si? -Znatiželjan.
Za Joela se ne natječeš, nego ga testiraš za Alumne.
Da, gospođo.
Neka se dokaže, nije dosta da tebe napali.
Emi, molim te, koncentriraj se. Što znaš o Ivánu?
Makni se. Previše me griješ.
Idemo, sljedeći par.
Iván mu je dečko. Ili je to bio prije odlaska u inozemstvo na nekoliko mjeseci.
Iváne.
Sranje.
Iván…
i Joel.
Više nisu skupa?
Idemo.
Ne znam. Možda su se već pomirili.
Ako je negdje puklo, ne mogu to zakrpati sve i da hoće.
Čuj, možda se ti ipak natječeš za Joela.
Ako se Joel pomiri s Ivánom, zaboravit će i tebe i Alumne.
To se neće dogoditi.
Kontakt.
Moguće je i da hoće.
Najteže se otrgnuti partnerima i bivšima kad se zalijepe za tebe.
PA ŠTO AKO MOJ DEČKO IMA GRANIČNI POREMEĆAJ LIČNOSTI? JA GA OBOŽAVAM.
Što smišljaš?
Test za Chloe.
Jesi li smislio svoj?
Improvizirat ću.
Dobro, stanite.
Dosta!
Ne, Iváne! Prestani! Dosta je bilo.
Stanite.
Rukujte se.
Dobro.
Ali izmaknut će ti.
A ja ti kažem da neće.
ELITNA ŠKOLA
Mama?
Što je bilo?
Ma ništa, samo sam mrtva umorna.
Znaš mene, kao malo dijete sam. Kad sam gladna ili pospana, sva se…
Sva se snuždim.
Na rubu snaga si?
Zbog onog s Raúlom i… Ma vjerojatno zbog svega skupa.
Zbog svega pomalo.
Policija nam ne da mira, a…
A najviše me boli što se tvoj brat otuđio od nas.
U tome je stvar.
-Da. -To mi je nepodnošljivo.
Čuj, Chloe, znam da si me ti uvijek doživljavala kao zlu.
Sebičnu i…
prevrtljivu.
Luda si, proračunana, gledaš samo sebe.
Dobro, dosta sad.
Ali ti si isto tako i lavica koja je spremna na sve samo da mene zaštiti.
I žena koja sama nije imala ništa, ali se izborila za to da meni ništa ne nedostaje.
Da mogu biti što god poželim, bez obzira na tuđe mišljenje.
Mama, trebalo mi je neko vrijeme, ali sad u tebi vidim ono što…
i nije baš loše, recimo to tako.
Dođi.
Ljubavi moja.
Cijela sam u nekom grču. Stvarno ne znam što ću.
Mama, nikad i nisi znala.
Ali to te nije omelo.
Nikad te to nije spriječilo. Uvijek si išla glavom kroz zid.
Da.
Ali sad mislim da…
Da više neću vidjeti Ivána nakon što sam ga našla.
I da se tebi može svašta dogoditi zbog onoga s Raúlom.
Ne znam što ću, ali neću prezati ni od čega, koliko god suludo bilo.
Znam. Ali slušaj, mama.
Ako si u grču, pusti bar jedanput u životu da se netko pobrine za tebe.
Bar jedanput u životu. Ja ću sve preuzeti na sebe i paziti na tebe.
Bar ovaj put.
Može?
Ha?
Kad si to postala tako zrela?
-Eto, dogodilo se. -Ne, ozbiljno.
Sutra ćeš na botoks.
-Mama, zbilja? -Što zbilja?
-To za botoks. -Vidjet ćemo.
Preventivni botoks. Hajde opet.
-Već ti se jako vide. -Mama, daj!
Ma dođi! Baš se rastužim kad vidim koliko si već odrasla.
ONO NA TJELESNOM JE BILA BAŠ BLAMAŽA. DUGUJEŠ MI TRIKO.
Dobro jutro!
I, kako si spavao?
Odlično, iskreno rečeno.
Drago mi je. Danas je važan dan.
-Molim? -Testovi za Alumne.
-Testovi? -Aha.
-U množini? -Koliko god ih smislim.
A koliko će ih biti?
Pa kažem ti, koliko god ih smislim.
Vidimo se poslije.
Jesi li spremna?
Apsolutno.
Imaš tremu?
Iskreno, ne.
Zar bih trebala?
Ni govora.
-Možeš li mi donijeti Colu bez šećera? -To je test za Alumne?
Možda.
Aha! Dobro.
Sad razumijem. To je kao neka inicijacija, je li?
Donesi mi tu dijetalnu Colu.
Pa dobro.
Ona plaća?
Ma to je limenka Cole, a ne barel nafte.
Ponižavat ćeš se da te prime u klub?
Ovime se ponižavam?
Pokoravaš joj se kao šefici, dakle, da.
Joj, ljubavi! Prerano mi je anarhosindikalizam.
-Zašto se hoćeš učlaniti? -Zato što ćemo maturirati. Ovo je gotovo.
Steći ću potrebne kontakte.
-Nije to ništa strašno. -Ljubavi.
Oni su kao sekta. Tako svi kažu.
E pa onda ću paziti da me sekta ne asimilira.
-Više ne vjeruješ u nas, je li? -Molim?
-Zar ne? -Što ti je?
Kad završi školska godina, prekinut ćeš sa mnom pa pripremaš teren.
Ma o čemu ti…
Pripremaš teren da lakše izdržim kad se to dogodi.
-Bez brige, možemo odmah sad prekinuti. -Eric, prestani.
Ne znaš koliko sam s tobom sretna.
A ako i prekinemo, to će biti zato što ćeš ti mene ostaviti.
Ne.
-Ne? -To se neće dogoditi.
E pa eto onda. To se nikad neće dogoditi.
Dobro?
Isadora, tražiš da dođem pet sati prije početka smjene, a ja sad ne radim.
Znam da je samo ovaj put. A sutra će biti drugi put.
Teško da ćeš platiti prekovremene ako mi je i plaća nikakva.
-Što je? -Pst!
Dobro, doći ću. Evo me odmah.
Ma kakav taksi?
Znaš li ti koliko to košta?
A, platit ćeš mi pola, baš ti hvala! Jako si ljubazna.
-Ma kako pola? -Pst!
Radije ću autobusom.
Ma dobro, sjest ću na taksi! Bok.
Taj ti stres nimalo ne pomaže.
Možda jednostavno nisam… spreman za povratak u normalan život.
Jesi. Ali nisi spreman za šeficu koja je toliko…
Reci.
-Hajde, seko, izgovori to. -Usprotivi joj se!
-Idemo doručkovati. -Ne mogu.
Molim? Ma ja ću je nazvati i reći joj.
Nadia, ne mogu i gotovo! Nemoj mi sad još i ti skakati po glavi!
Imali smo dogovor.
Možemo odgoditi?
Sutra letim u New York.
Idemo onda na ručak.
Ili večeru? Ili da se nađemo sutra prije nego što odeš? Može?
Što kažeš?
-Može. -Da?
Volim te!
Bože mili!
Hvala, Chloe. Vidimo se.
Jesi li dobro?
Jesam.
Ha?
Volim te.
I ja tebe.
Baš te volim. Volim te, volim.
Bok.
Dobro jutro.
Zašto si došao?
Bio sam u ophodnji, vidio da radite pa sam svratio.
U ophodnji? Inspektor?
Pa da. I dalje tu i tamo odem u patrolu.
Ne mogu sad razgovarati, imam sastanak.
Doći ću poslije.
Čuj, poštujem ja tebe i cijenim,
ali već sam ti stoput rekla, ne želim s tobom imati nikakve veze.
Ne možeš tek tako banuti ovamo. Na kraju ću još zvati…
Zvat ćeš policiju?
Oprosti.
Oprosti. Nisam te htio uznemiriti.
Moj sastanak.
-Ma kakav tulum danas? -Super sexy festival party.
Ne možemo to organizirati bez novca, bez dozvola…
Daj šuti! Što sam ti rekla? Kako ćeš zaraditi novac?
-Tako što ćeš ga potrošiti. -Nemamo ni za led!
-Tražit ću uslugu. -Morat ćeš je vratiti.
Točno. To je moj problem.
Kabina za D. J.-a mora biti spektakularna.
-Ti ćeš biti D. J.? -Ne.
Ne da mi se. A i više nisam atrakcija.
-A tko će ih onda privući, a da je jeftin? -Vidi ti njega što se zabrinuo!
Nazvat ću neke ljude. Napiši „D. J.: iznenađenje”.
Kakvu kabinu hoćeš?
Oduševit ćeš se.
-Ovakvu. -Pa to košta više nego moja kuća.
Ne plaćaš samo konstrukciju nego i radnike, vrijeme…
-Ma kakvi. Konobari je mogu postaviti. -Koliko konobara da angažiram?
-Jedanaestero. -Molim?
Jedanaestero.
Jedanaestero dodatnih ili ukupno?
Jedanaestero ukupno.
Pa da, zašto bi bacala novce?
Skrati malo taj svoj jezik. Opet si bezobrazan.
Ne mogu platiti kabinu i 11 konobara.
Dobro, izbacit ćemo neke. Koliko, četvero? Ma ovako ćemo.
Ostavi samo izbacivača na vratima.
Imat ćeš mega party bez zaštitara?
I bez osiguranja. Boli me dupe.
Žao mi je. Ja u takvim uvjetima ne mogu raditi.
Pa nemoj tako, Omare.
Sve će biti super. Ti si majstor svog zanata, vjeruj u sebe.
A ako ti ponudim pet posto od zarade?
Može tako?
Ma to te ja pitam! Partijamo!
-Hvala. -Partijamo.
Nego što.
Nas dvojica sami pod tušem, a ne gledamo se?
Pa dobro, ja sam tebe bome odmjerio. Od glave do pete.
Ne znam, nije mi to bilo ugodno.
-Bilo mi je čudno nakon… -Žao mi je što smo se posvađali.
I ti si meni jako falio.
Sve me to skupa pogodilo.
Mene isto.
Kako si? Jesi li već našao prenoćište?
Da, jesam. Spavam u Alumnima.
Aha.
Vidio sam da si dobar s predsjednikom.
Pa ono, dobro se slažemo.
Misli da bih se uklopio, a ja se hoću učlaniti. Ali ništa više od toga.
Volio bih da opet budemo skupa.
Da nastavimo gdje smo stali.
Rado bih pristao, ali…
Teško je zaboraviti ono što se dogodilo. A pogotovo svađu.
Znam, sve mi je to jasno, ali…
Idemo polako, može?
Za početak bismo mogli noć provesti u mojoj kući, ako hoćeš.
Pusti me da razmislim. Može?
Može.
DA POČNEMO?
-Hoću da snimiš cure dok se tuširaju. -Ha?!
Što je?
-Ti to mene cimaš? -Ne, zašto?
-Očekivao sam nešto drugo. -Što?
Nešto manje…
Manje što?
Manje djetinjasto? Manje osnovnoškolski?
Donedavno bi tako i bilo.
Ali zbog feminističkih sranja danas bi zato mogao završiti u zatvoru.
Ili još gore,
izletio bi iz škole.
-„Feminističkih sranja?” -Aha. Radikalnih feministica.
Feminacistica. Onih smrdljivih i dlakavih.
Ma znaš što, Héctore? Više me ne zanima taj tvoj klub.
-Pa šalim se, Joele! -Moj najbolji prijatelj je crnac.
Kakve to veze ima s feminacisticama?
Joj, dobro!
Žao mi je.
Hej.
Opraštaš mi?
A ako me uhvate?
Moraš dokazati da si spreman na sve da postaneš član.
Čak i na to da te izbace iz najbolje škole u državi.
JESI LI RAZMISLIO?
Cure, čija je ovo torba?
Joele.
Ovo tražiš?
Bratiću!
-Što ti je? -Ne znam.
-Da zovem liječnika? -Ne znam je li tjeskoba ili nešto drugo.
Da nazovem svoje roditelje? Eric!
Sranje!
Chloe!
Ljubavi, jesi li dobro?
-Nisam, nešto me pere. -Jesi li popio lijekove?
-Jesam. Ne vjeruješ mi? -Nisam to rekla.
„Mali je anksiozan, nije čvaknuo tableticu.”
-Ne izmišljaj. -Ne manipuliraj.
-Ma kakva manipulacija? -Očito ćeš me ostaviti.
-Porekni i puknut ću. -Ne…
A tim paternalističkim tonom me tjeraš da popijem tabletu. Ne izigravaj nevinašce.
Oprosti, Emilia. Ovo se ne bi smjelo dogoditi.
Nisu to živci, ovo sam ja. Možda ti se to ne sviđa, ali što je, tu je.
Pobrini se za njega.
Ispričavam se. Eric.
Možda ti Eric može nešto reći.
Misliš da je on sad sposoban izigravati detektiva?
Ma znam.
Ali ako zna nešto o Chloe i Raúlu, ti mi to možeš prenijeti.
-Uvijek je drama kad o njoj razgovaramo. -Aha.
Jesi li dobro?
Ne znam više što ću.
Trebala bi odustati.
I pomiriti se s time da je bilo onako kako su rekli.
-Ali Raúl to nikad ne bi učinio. -Zaboravljaš kakav je Raúl bio.
I što ti je radio.
-I zato je služio umrijeti? -To ne. Ali nemoj romantizirati vaš odnos.
Nemoj dopustiti da ti u uspomeni ostane onakav kakav nije bio. Dobro?
Da te zagrlim?
Ne mogu. Ne.
Sara.
Daj mi ključeve.
Daj mi, hajde.
Ne. Idem.
Nico! Daj!
Neću ti dati mira dok ne uđeš.
Hoćeš li ući ti ili ću ja?
Ja ću prvi. Dođi.
Možeš otvoriti oči.
Hvala ti.
Bok.
Kako ti je dečko?
Bolje. Poslala sam ga kući, valjda će doći k sebi.
Često ga to uhvati, je li?
Čula sam da radi scene.
Ne. Zapravo, prije je radio.
Ali sad pije lijekove i ide na terapiju, pa je puno bolje.
Drugi čovjek.
Sjedni.
To bi moglo utjecati na tvoje članstvo u Alumnima. Ako te prime.
Zašto? Ne vidim razlog.
Problem je u prioritetima. Na što si sve spremna da bi nam se pridružila?
Kunem ti se, Eric je dobro, ne znam…
Za duševnu bolest nema lijeka.
Epizode će mu se prorijediti,
ali uvijek će ga proganjati.
A što kad se to dogodi?
Kako to misliš?
Prekinut ćeš što god da radiš, čak i ako si s nama,
i otići ćeš k njemu, je li tako?
Pa naravno da hoću.
-Jasna stvar. -To i kažem.
Jasna stvar.
Prioriteti.
Vidimo se. Bok.
To je bio moj test.
-Molim? -To što si me sad pitala.
Bi li mi Eric bio važniji od Alumna, je li tako?
Ni govora.
To je bilo obično pitanje. Neobavezni razgovor.
-Bok. -Aha. Bok.
Snimao si djevojke dok se tuširaju, je li tako?
Jesi li svjestan da to nije djetinjasta psina, nego kazneno djelo?
Oprosti. Jako mi je žao, Virginia.
Ali zašto si to učinio?
To je bila tvoja ideja ili te netko prisilio? Ti inače stvarno nisi takav.
Da čujem.
Joele, ako ne odgovoriš,
morat ću te odmah izbaciti iz škole.
Objasni mi što se dogodilo.
Dobro jutro.
Nešto se dogodilo?
To je Joelov mobitel.
Izvoli. Idi u klub i pričekaj me ondje.
Zatvori vrata za sobom.
-Što to radiš? -Pomažem ti, Virginia.
Ako izbaciš Joela, odvjetnik, i to vrstan, tužit će Las Encinas zbog zloupotrebe.
A onda će netko objaviti snimku.
Sirote će djevojke gledati tko hoće,
a roditelji će se pitati: „Kako je snimka procurila? Tko je snimao?”
Dovest će u pitanje tvoj rad.
Okrivit će tebe.
A ja ne želim da odeš, Virginia, zaista.
Jako si mi draga.
Zato ću izbrisati snimku.
Može? Dajem ti riječ. Pravit ćemo se da se ništa nije dogodilo.
Ne moraš mi zahvaljivati.
Ruka ruku mije.
Je li tako?
Neće te izbaciti.
Ozbiljno?
Ali što si joj rekao?
Dođi. Sjedni i pokaži mi snimku.
-Zašto? -Sjedni i pokaži mi snimku.
Ali zašto?
To je sljedeći test.
Zatvori vrata.
Jebeno seksi.
-To te napaljuje? -Aha.
Sve što je lijepo i uvrnuto.
-Ostavit ću te samog. -Ma ne.
-Test. -Kakav test?
Tako je. Gledaj me.
Héctore.
Digao ti se.
Ne, bolje nemoj.
Ne smiješ svršiti.
To je test.
Stani. Uhvatit će nas.
Misliš? Pa da vidimo.
Héctore…
Izdrži. Na korak si od članstva u Alumnima.
Jesi li svršio?
Héctore!
Gdje si?
Evo me! Nemojte ulaziti, ja ću izaći.
Što to radiš?
Poslije ćemo.
Da?
Dobar je viski, ha?
Da sam spavao s Ivánom, to bi značilo: „Da, ja sam tvoja sponzoruša”.
Obojica smo to dosad tako shvaćali.
-Ali sad sumnjam u tebe. -Molim?
-Ti samo sebe u to hoćeš uvjeriti. -Ja sam s Chloe.
-Hoćeš se pomiriti s Ivánom. -Pa naravno.
Ali neću ako nismo ravnopravni.
-Tko je ravnopravan? Sonia i ja? -Niste. To i kažem.
Kako to misliš? Sonia meni neće ni sladoled platiti.
Zato što ja to ne dam.
Ako ne želiš da te netko uzdržava, nemoj to dopustiti.
Ali ti to dopuštaš.
-Prepuštaš se tuđoj brizi. -Kako to misliš?
Predsjednik onoga kluba?
Eno Ivána.
Iskeširao je preko dva milijuna Chloeinoj mami. Zapravo, svojoj.
Da se pokupi.
Tko, onaj iz kluba?
Ne. Iván.
-Chloeina mama je i Ivánova? -Aha. Prati me.
Dva milijuna. Mrtav hladan.
Kao što bih ja tebe častio na račun kuće. A meni bi to odbili od plaće.
Ali dođe na isto.
Dakle, da. Želim se pomiriti s njim.
-Ali prvo se moram osamostaliti. -Bez dobročinitelja i bogataša?
-Ako se siromašan rodiš, takav i umreš. -A što da onda radim?
Ako ga voliš, navali.
Vidio si kako te brzo zaboravio u Južnoj Africi.
Divota! Baš ti hvala, super. Sad sam samo još nesigurniji.
-Samo kažem što mislim. -A ti si uspio srediti svoje papire?
Pa jebote!
Udarac ispod pojasa.
Idi uhvati milijunaša.
-Dalmare… -Da ne bi bio sponzoruša.
Hajde, navali.
Ne mogu se maknuti od šanka.
Zaljubljen si u njega ili nisi?
-Pusti me na miru. -Izmisli nešto.
-Ma pusti me. -Odnesi mu led, čaše, limun.
Bilo što. Hajde.
Dobro.
SMISLIO SAM JOŠ JEDAN TEST. ODMAH.
RADIM.
IZAĐI I DOĐI K MENI. ZAR NE ZNAŠ KOJI SU TI PRIORITETI?
IZVAN MREŽE
Dogovorili smo se da ćeš se odmarati doma.
Da, ali dobro sam.
Radije bih bio s tobom, nego zurio u strop.
-Idem naručiti. Hoćeš nešto? A ti? -Ne. A ni ti ne bi trebao piti, molim te.
-Ne vjeruješ mi? -Vjerujem, ali imao si napadaj.
-Napadaj? -Da. Epizodu.
-Tako se izražavaš jer sam ti dojadio? -Nisi mi dojadio.
Smiri se, to je običan izraz.
Smiren sam ja, hvala.
-Ne obraćaj joj se tako. -Trebao si ostati doma.
-Eto sad i njega! -Sranje!
-Trebao je biti doma. -Rekla sam mu to.
A da ga nisi slučajno zbunila porukama „ostani doma” i „fališ mi”?
Nico, dosta.
Ne petljaj se.
Prestanite svi. Koji vam je vrag?
Pa zar sam ja uvijek za sve kriva?
-Chloe. -Ne želim sad razgovarati.
-Sve u redu? -Vas dvojica ste strašno bezobrazni!
Jesi li sad sretan?
Eric, ma stani!
Bok.
Nestao si mi iz vidokruga.
Da, rješavao sam nešto s Isom.
Pa jebote!
-Idem po krpu. -Netko drugi će. Ti ne radiš.
-Gle taj svinjac. -Platio sam Isi da te pusti.
Sad možemo k meni. Naplatila mi je kao da si ti šef, ali…
Želim razmisliti.
-Ali ta ti se ideja sviđa? -Da.
-Eto onda. -Ali ne možeš ti odlučivati o mom poslu.
Joele, ja ne…
Neka ti Isa vrati novac pa čekaj da završim.
-Ali razgovarao sam… -Ma zapravo, ne čekaj me.
-Dobro? Nisam raspoložen. -Ali…
Dosta mi je toga, Iváne.
Plaćaš mojoj šefici da sa mnom provedeš noć.
Nisam ti više čak ni sponzoruša, nego kurva.
Idi.
Idi i pusti me da radim.
Omare!
Provjeravaš me?
Razgledam klub.
-Baš! -Super je.
Dobro sam, Nadia.
Imam puno posla. Popij nešto pa ću te poslije naći.
Hej!
Pazi.
Pst!
Moj bicikl!
-Što je? -Nema ga!
-Ne može raditi bez bicikla. -Neka sam prijavi.
Previše se boji.
Dođi, mali. Trebamo isprave radi prijave.
-Prijavu podnosim ja. -Zar nije bicikl njegov? Mali!
Isprave su mi kod kuće. Ona je rekla da će prijaviti…
Sigurno? Imaš li ih?
-Aha, crnac je, pa ih zato nema! -Vjerujem da ih ima. Ako radi…
-Daj podatke pa ću ja doći. -Čujte…
Nema veze. Doći ćemo neki drugi put. To je obični bicikl.
Ljubavi, ja…
Razmišljala sam o svemu. I da. Možda je najbolje da se maknem od tebe.
Maknem od tebe… Idemo u isti razred i imamo iste prijatelje.
Ali…
Najbolje da budemo samo prijatelji.
Možda drugi imaju pravo.
Ja nisam ono što tebi treba.
Vjeruj mi, dajem ti svoj maksimum, ali…
Tvoja nesigurnost i tvoje epizode,
iako ih je sve manje, pokazuju da tebi treba…
mir.
Sutra ćemo razgovarati oči u oči.
Neka ti prvo sve skupa malo sjedne. Da te zaskočim nespremnog.
Omare.
Polako. Smiri se.
Diši.
Bok, Isadora.
Bez brige. Dogodi se.
Omare, trebam sve dokumente. Dozvolu, policu osiguranja…
Oprostite.
Ne sad.
Neka ga zbrinu.
Da vidim dokumente.
Tko mi ih može pokazati?
Nemam ih.
Molim?
Nemam dozvolu, ni osiguranje, ni novac. Nemam ništa.
Dođi sa mnom.
Stani! Što to radiš?
Ako hoćeš, mogu zagubiti izvještaj.
-Molim? -Reci mi.
I dat ću sve od sebe da se ovo ne riješi.
Istina, bit će teško.
Puno teže nego unijeti mobitel u zatvor, ali samo reci.
I poduzet ću što god mogu.
Nećeš se zaustaviti dok nas sve ne strpaš u zatvor, pa i mene.
Otkud ti to?
Vidjela sam za što si sposoban, Luise.
Radim uslugu prijatelju.
Aha. A što tražiš zauzvrat?
Prijatelji ne traže protuusluge. Ne ide to tako.
Ali ti hoćeš nešto zauzvrat. To znamo.
Isa, sad je važno samo trebaš li ti moju pomoć i želiš li je.
Da.
Da, želim da mi pomogneš. Učini što god moraš.
Idi da ne zakasniš na let.
Imam vremena.
Kako si?
Spavao sam na podu pod krpom koja mi je jedva pokrila koljena.
-Nisam smio pišati cijelu noć. -Vodim ga da se odmori.
A pustili su me kao da mi rade uslugu. Uglavnom, sad imam policijski dosje.
Progone me.
Idemo.
Čovječe…
U ovom stanu samo pehovi i sranja.
Idem i ja na spavanje.
A ti se požuri natrag u New York.
Na svoje pripravništvo u UN-u.
-Nisam sigurna da bih trebala. -Trebala bi. Samo to i ništa drugo.
Bježi odavde dok još možeš.
Hvala, mama.
Bok, zlato.
Dušice!
Sigurno nećeš na neko žensko druženje?
Moram razgovarati s Ericom.
Ako je ovdje. Vjerojatno je ostao doma.
Samo želim da ti budeš dobro.
-Znam. Ja isto. -Pa markiraj onda!
Mama, moram obaviti nešto važno. Nije to zato što ne bih htjela, shvaćaš?
-Volim te. -I ja tebe.
Emilia.
-Bok, Chloe. -Bok.
Dobro jutro.
Htjela sam te pitati jesi li donijela odluku o meni i Alumnima.
-Pa nisam. -Ostavila sam Erica.
Oho.
Prioriteti, je li tako?
Dobio sam i policijski dosje.
Dokumente sad mogu…
Pusti sada to.
Evo me začas.
IZABERI KORISNIČKO IME
ZNAM DA SI DOBILA DVA MILIJUNA EURA. DA PORAZGOVARAMO?
Dobro jutro.
Nađi si neko drugo prenoćište, dobro?
Dođi.
Molim?
Dođi kad kažem.
Molim te.
Što je? Što hoćeš?
Hoću biti član kluba.
-Sinoć nisi pokazao da shvaćaš prioritete. -I nisam ih shvaćao.
Ali ovo mi je bio test, je li tako? Cimao si me onim izmišljotinama.
A očekivao si ovo.
Zanima te jesam li spreman na sve.
E pa eto.
To vidiš u meni?
-Nekoga komu prinosiš žrtvu? -Zar je to važno? Ako je želiš, uzmi je.
Vi iz Alumna ionako uzimate što poželite.
Hajde onda.
Dajem ti dopuštenje.
Héctore. Pogledaj me.
Smiri se, Héctore.
Diši.
Dobro je.
Prijevod titlova: Sandra Mlađenović